Selim II

Selim II (Ottoman Turkish: سليم ثانى, romanized: Selīm-i sānī; Turkish: II. Selim; 28 May 1524 – 15 December 1574), dem sanso know as Selim the Blond (Turkish: Sarı Selim) anaa Selim the Drunkard (Sarhoş Selim), na he be de sultan of de Ottoman Empire from 1566 til ein death insyd 1574. He be a son of Suleiman the Magnificent den ein wifey Hürrem Sultan. During ein reign, ein grand vizier Sokollu Mehmed Pasha exert significant control over state governance. De conquest of Cyprus den Tunis be notable achievements during ein reign buh setbacks occur insyd de Battle of Lepanto den de failed capture of Astrakhan as part of de war plus Russia. Early years Dem born Selim on 28 May 1524 insyd Constantinople during de reign of ein poppie, Suleiman the Magnificent. Ein mommie be Hürrem Sultan, an Orthodox priest ein daughter, wey be de current Sultan ein concubine at de time. Insyd 1533 anaa 1534, dem free ein mommie, Hürrem, wey cam be Suleiman ein legal wifey. He get four bros, Şehzade Mehmed, Şehzade Bayezid, Şehzade Abdullah den Şehzade Cihangir, den a sisto Mihrimah Sultan. Insyd June–July 1530, dem organise a three week celebration insyd Constantinople wey center around de circumcision of Selim, den ein elder bros Mustafa, den Mehmed. Dem circumcise de princes on 27 June 1530. De festivities range from displays of captured enemy items to simulated battles, wey dey feature performances by jugglers den strongmen, as well as reenactments of recent conflicts. Suleiman play a crucial role, wey dey observe everything from a loggia insyd de Hippodrome, while Pargalı Ibrahim Pasha actively oversee de proceedings wey he present extravagant gifts to de sultan den de princes. Insyd May 1537, he den ein bro Mehmed join dema poppie on ein campaign to Corfu. Dis mark de inaugural military campaign of ein sons. Dema presence insyd a military campaign convey a message of dynastic continuity. Insyd 1540, de sultan take am den Mehmed plus am to spend de winter insyd Edirne. Insyd June 1541, he den Mehmed once san accompany dema poppie on ein campaign to Buda. Insyd 1542, dem appoint am governor of de province of Karaman, after wich he go to Konya. Dey follow Mehmed ein unexpected demise insyd November 1543, de role of district governorship of Saruhan be assumed by Selim insyd de spring of 1544. During de summer of 1544, a gathering of family members occur insyd Bursa, uniting Selim, ein parents Suleiman den Hürrem, ein sisto Mihrimah, den Mihrimah ein husbie Rüstem Pasha. Insyd de 1548–49 military campaign against de Safavids, dem dispatch Selim to Edirne, wey dey act as a substitute for de sultan during de campaign. Insyd 1553, he accompany ein poppie against de Safavids wey he keep Suleiman ein company thru out most of de campaign. During dis campaign, dem execute ein elder half-bro, Mustafa on dema poppie ein orders. Death Selim die after he slip den fall on a marble floor while drunk at de age of fifty on 15 December 1574. Dem bury am insyd ein tomb insyd Hagia Sophia Mosque, Istanbul. Family Consorts Selim get a Haseki Sultan den legal wifey, den at least seven oda concubines. Nurbanu Sultan, ein favorite concubine, Haseki Sultan, legal wifey den de mommie den Valide Sultan of ein successor Sultan Murad III. During Selim's reign, her stipend was 1,100 aspers a day. Fülane Hatun (she die December 1574), mommie of Şehzade Süleyman. Fülane Hatun. Mommie of Şehzade Ali, she die insyd 1572 during childbirth. Fülane Hatun (she die on 19 April 1577). Mommie of Şehzade Osman Oda four concubines, each mommie of one of de oda princes. Sons Selim get at least eight sons: Murad III (Manisa, 4 July 1546 – Constantinople, 15 January 1595, dem bury insyd ein mausoleum insyd de Hagia Sophia Mosque) – plus Nurbanu Sultan. Şehzade Mehmed (1571 – September 1572, dem bury insyd de Hürrem Sultan mausoleum). Şehzade Süleyman (1571 – 22 December 1574, wey Murad III execute, dem bury plus ein poppie insyd Hagia Sophia), ein mommie commit suicide shortly after ein death. Şehzade Abdullah (1571 – 22 December 1574, wey Murad III execute, dem bury plus ein poppie insyd Hagia Sophia). Şehzade Ali (1572 – 1572, dem bury plus ein poppie insyd Hagia Sophiaa), he die shortly after birth along plus ein mommie. Şehzade Osman (1573 – 22 December 1574, wey Murad III execute, dem bury plus ein poppie insyd Hagia Sophia). Şehzade Mustafa (Constantinople, 1573 – Constantinople, 22 December 1574, wey Murad III execute, dem bury plus ein poppie insyd Hagia Sophia). Şehzade Cihangir (1574 – 22 December 1574, wey Murad III execute, dem bury plus ein poppie insyd Hagia Sophia). Daughters Selim get at least four daughters: Şah Sultan (Karaman, c.1543 – Constantinople, 3 November 1580, dem bury insyd ein own mausoleum, Eyüp) – plus Nurbanu Sultan; Gevherhan Sultan (Manisa, 1544 – Constantinople, 1624, dem bury plus ein poppie insyd Hagia Sophia) – plus Nurbanu Sultan; Ismihan Sultan (Manisa, 1545 – Constantinople, 8 August 1585, dem bury plus ein poppie insyd Hagia Sophia) – plus Nurbanu Sultan; Fatma Sultan (Konya, c. 1559 – Constantinople, October 1580, dem bury plus ein poppie insyd Hagia Sophia) Insyd popular culture He be played by Atılay Uluışık insyd de 2003 Turkish TV series Hürrem Sultan. He be portrayed by Engin Öztürk insyd de 2011–2014 series Muhteşem Yüzyıl (lit. 'Magnificent Century'). References External links